L-attivista għad-drittijiet tan-nisa, u rebbieħa tal-Premju Nobel għall-Paċi Malala Yousafzai żżewġet f'ċerimonja Iżlamika f'Birmingham nhar it-Tlieta li għadda. F'kitba fuq Twitter, Malala qalet li ħadet sehem f'ċerimonja Iżlamika magħrufa bħala nikkah, u żiedet li tinsab ferħana li żżewġet u li hija ħerqana biex tgħix il-ħajja miżżewġa ma' Asser Malik. Skont il-liġi Iżlamika, ċerimonja nikah hija l-ewwel pass fi żwieġ Iżlamiku, u wara ssir ċeremonja separata biex iż-żwieġ jiġi ffinalizzat. Meta Yousafzai kellha 15-il sena, sfat vittma ta' attentat ta' qtil mit-Taliban fil-Pakistan, wara li tkellmet favur id-dritt li nisa u bniet ikollhom aċċess għall-edukazzjoni. Wara dan l-attakk, l-attivista marret tgħix f'Birmingham, l-Ingilterra, flimkien mal-familja tagħha. Meta kellha 17-il sena rebħet il-Premju Nobel għall-Paċi, u ta' 18-il sena bdiet tistudja fl-Università ta' Oxford. Malala tirċievi l-Premju Nobel flimkien ma' Satyarthi Wara li ggradwat, Malala kompliet taħdem favur id-drittijiet tal-bniedem, id-drittijiet tar-refuġjati Afgani, u kompliet taħdem biex aktar nisa u bniet ikollhom aċċess għall-edukazzjoni.